b'\n_START_ARTICLE_\nMoringaceae\n_START_SECTION_\nTuntomerkit\n_START_PARAGRAPH_\nMoringa-lajit ovat kausivihantia puuvartiskasveja, melko usein tukevavartisia pensaita tai puita. Lehdet tuoksuvat ep\xc3\xa4miellytt\xc3\xa4vilt\xc3\xa4 murskattuina; ne ovat kierteisasentoisia, p\xc3\xa4\xc3\xa4t\xc3\xb6parisia, 1-3 kertaan lehdykk\xc3\xa4isi\xc3\xa4. Niiden kannassa ja niveliss\xc3\xa4 on huomiota her\xc3\xa4tt\xc3\xa4v\xc3\xa4t rauhaset. Kukat ovat usein selv\xc3\xa4sti vinosti vastakohtaisia ja muistuttavat hernekasvien perhomaisia kukkia. Heteit\xc3\xa4 on viisi. Hedelm\xc3\xa4 on pitk\xc3\xa4, kapea, kolmesta emilehdest\xc3\xa4 muodostunut, kolmes\xc3\xa4rm\xc3\xa4inen ja kotamainen.\n_START_SECTION_\nK\xc3\xa4ytt\xc3\xb6\n_START_PARAGRAPH_\nMoringalla on lukuisia k\xc3\xa4ytt\xc3\xb6sovelluksia maataloudessa. Puille tyypillisesti sen juuret kuohkeuttavat maaper\xc3\xa4\xc3\xa4 ja parantavat veden sitoutumista. T\xc3\xa4st\xc3\xa4 syyst\xc3\xa4 moringaa k\xc3\xa4ytet\xc3\xa4\xc3\xa4n mm. aavikoitumisen est\xc3\xa4miseksi. Moringan lehtien ravintoarvot ovat erinomaiset; 100 grammaa moringan lehti\xc3\xa4 sis\xc3\xa4lt\xc3\xa4\xc3\xa4 8,3 g proteiineja, 434 mg kalsiumia, 404 mg kaliumia, 738 \xce\xbcg A-vitamiinia, 164 mg C-vitamiinia. Moringan siemenist\xc3\xa4 puristettua proteiinia voidaan k\xc3\xa4ytt\xc3\xa4\xc3\xa4 my\xc3\xb6s antibakteerisena h\xc3\xb6ydytteen\xc3\xa4 vedenpuhdistuksessa.'